Beogradska otvorena škola upisuje novu generaciju studenata na program Studije budućnosti.

U oktobru 2019. godine ćeš imati do 27 godina i bićeš student/kinja završne godine,

apsolvent/kinja ili student/kinja master studija na nekom od beogradskih univerziteta?

Bliži ti se kraj studija i pitaš se šta dalje?

Imaš utisak da te fakultet nije sasvim pripremio za ono što sledi?

**Iskoristi narednu godinu na najbolji način -**

**postani student/kinja STUDIJA BUDUĆNOSTI**

**Upisujemo 27. generaciju studenata obrazovnog programa,**

**a ukoliko ti je prva pomisao da je to samo još jedan niz predavanja,**

**moraćemo da te razuverimo.**

Ne samo da se radi o **nesvakidašnjim predavanjima** kroz koja ćeš se upoznati sa

društvenim kontektstom u kom se nalaziš i koji te očekuje, veštinama koje su ti neophodne i **neverovatnim dostignućima** naših predavača koji spajaju muziku i medicinu, veštačku

inteligenciju i radnu snagu, DNK i društvenu kontrolu,

na Studijama budućnosti ćeš iskusiti:

**Alumni2Students program mentorstva** – jedan od 1.247 bivših polazika/ca našeg programa

biće tvoj prvi saveznik u karijernom i ličnom razvoju i prva veza sa

poslovnom zajednicom za koju si zainteresovan;

**Program stažiranja** – steći ćeš svoje **prvo radno iskustvo** u nekoj

od partnerskih organizacija i institucija iz civilnog, poslovnog, akademskog i javnog sektora;

**Izradu završnog projekta** – dobićeš svoju prvu referencu

objavljivanjem studije slučaja, akademskog rada ili predloga praktične politike.

I to nije sve – kroz sve ove aktivnosti ćeš prolaziti sa 20-25 sjajnih mladih ljudi sa različitih

fakulteta i deliti **filmske projekcije** na 16. spratu Beograđanke, poglede na Beograd koje do

sada nisi imao/la priliku da iskusiš, **raditi na sebi** kroz grupne psihološke radionice, putovati

i upoznati svoju ulogu u timu, učestvovati u sportskim aktivnostima i još mnogo toga.

Ako ti sve ovo zvuči primamljivo,

**upusti se u naredna 3 koraka** i dozvoli nam da te bolje upoznamo:

**Korak #1**

**Priprema dokumentacije**

Svoju prijavu nam dostavljaš **popunjavanjem forme** koju možeš pronaći [OVDE](https://www.surveymonkey.com/r/WFR8MJH).

Pre nego počneš sa popunjavanjem, potrebno je da pripremiš:

- Svoju **biografiju** koja je napisana po formi koju preuzimaš [OVDE](http://www.bos.rs/sb/uploaded/BO%C5%A0_Matrica%20za%20biografiju_1.docx);

- **Dva pisma preporuke** – jedna preporuka mora biti sa fakulteta sa kog dolaziš

(profesor/ka ili asistent/kinja mogu napisati akademsku preporuku);

- **Uverenje o prosečnoj oceni** tokom studija ili fotokopiju stranica indeksa koje sadrže

ocene na predmetima i overeni poslednji semestar.

Ukoliko imaš pitanja ili nejasnoća, piši nam na upis2019@bos.rs ili nas pozovi na

**011 30 65 830** ili na **063 31 63 46**.

Rok za prijavu je otvoren **do nedelje, 8. septembra do 23:59h.**

Ako je tvoja prijava potpuna i ako si nam se predstavio/la na najbolji način, spreman/na si za sledeći korak.

**Korak #2**

**Voleli bismo da te bolje upoznamo**

**kroz kratke testove opšte kulture, ličnosti i sposobnosti.**

Testiranje traje jedan dan i biće realizovano u septembru ove godine. Kada nam pokažeš

koliko si sjajan/na, sledi nam i poslednji, najlepši korak.

**Korak #3**

**Kratak razgovor sa BOŠ timom nakon čega se formira konačna lista kandidata.**

**Dodatne informacije**

**sb2019.bos.rs/**

Ako smo propustili da ti kažemo nešto ili imaš dodatna pitanja, pozovi nas na

**011 30 65 830** ili na **063 31 63 46**, ili piši na upis2019@bos.rs.

*Napomena: Beogradska otvorena škola pokriva najveći deo troškova programa, a studenti participiraju u iznosu od 28.000,00 dinara (sa PDV-om), koji je moguće je platiti u 7 jednakih mesečnih rata.*